For 109. gang møtes rotarianere til Convention i Toronto, og det store antallet deltagere merkes i bybildet. Convention kan følges fra rotary.org eller rotarys facebookside. Her streames innlegg, presentasjoner og foto legges ut og der finnes også kommentarer og oppsummeringer.

Pre-Conventions

Før selve Convention var det flere to-dagers seminarer med tema som vann, ungdomsutveksling og fredsarbeid. Undertegnede deltok på fredsseminaret. Her er noen få ord om det:

Årets Peacebulding Summit var også det siste av 6 fredskonferanser I regi av RI president Ian Riseley.

Konferansen åpnet med et fyrverkeri av en danseforestilling fra Red Sky Performance, og energien som fylte rommet holdt dagen ut. Fokuset for konfernansen var I hovedsak hvilke faktorer som bidrar til fred. Dr. Tererai Trent snakket om betydningen av skolegang, særlig for jenter og kvinner. Dette temaet ble fulgt opp av flere av dagens talere. Skolegang bidrar ikke bare til at flere kvinner blir selvstendige og økonomiske bidragsytere til familien, men det hindrer at også at jenter blir giftet bort og får barn altfor tidlig. Flere fremhevet samtidig viktigheten av å få gutter og menn med på laget.

Peace Fellow Stephanie Wollard hadde urpremiere på en folmen om sitt prosjekt, 7 Women, i Nepal. Som 20-åring kom hun ved en tilfeldighet kom I kontakt med syv funksjonshemmede nepalske kvinner. Funksjonshemming anses I Nepal som straff for å ha vært et dårlig menneske I et tidligere liv og de some r rammet lever som utstøtte. Stephanie klarte med enkel midler å hjelpe dem I gang med produksjon av salgbare håndtverksarbeider. Prosjektet har skalert og omfatter I dag et stort hjelp til selvhjelpsprogram som fortsatt drives med enkle midler.

Det var flere andre sterke innlegg, bl. A. fra Mika Akpata, en kanadisk militær veteran som snakket om forskjllen mellom hva man ønsker seg og hva man faktisk trenger.

En kort oppsummeringvil være at utdanning, likeverd og rettferdighet er avgjørende for å skape fred I verden, og vil man bidra til fred må man handle: Peace is an action!